15/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 7 de novembro de 2022, da Xefatura territorial da Coruña, pola que se conceden as autorizacións administrativas previa e de construción dunha instalación de distribución eléctrica no termo municipal de Rianxo (expte IN407A 2022/102)

Expediente: IN407A 2022/102-1. Solicitante: UFD Distribución Electricidad, SA. Denominación: LMTS, CTI e RBT Abuín. Termo municipal: Rianxo. Primeiro. O 26/03/2022, UFD Distribución Electricidad, SA solicitou a esta xefatura territorial o outorgamento das autorizacións administrativas previa e de construción das instalacións do proxecto de execución denominado LMTS, CTI e RBT Abuín, coa finalidade de mellorar a calidade do servizo de subministración eléctrica no lugar de Abuín (termo municipal de Rianxo), proxectándose a tal fin a instalación dun centro de transformación de 160 kVA de potencia, unha liña de media tensión soterrada que o enlazará coa liña de distribución de media tensión LMT BOI-808 procedente da Subestación Boiro e dúas novas saídas en baixa tensión. Segundo. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMTS, CTI e RBT Abuín, subscrito por Rafael Ernesto Yvonne Maria Galarreta Moro, enxeñeiro técnico industrial (colexiado nº 2.890 do COETI de Vigo), acompañado da declaración responsable de competencia asinada o 20/01/2022 polo técnico proxectista, nos termos dispostos na Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012). Terceiro. No epígrafe 4. REGLAMENTACIÓN da memoria do proxecto, o técnico proxectista acredita o cumprimento de toda a normativa que é de aplicación, de conformidade co apartado 1. b) do artigo 53 da Lei 24/2013, de 26 de decembro, do Sector Eléctrico e na Resolución de 19 de febreiro de 2014 da Consellería de Economía e Industria (DOG nº 54, do 19/03/2014). Cuarto: O proxecto presentado por UFD Distribución Electricidad, SA inclúe unha relación concreta e individualizada dos bens e/ou dereitos que o solicitante considera de necesaria expropiación segundo o establecido no artigo 55 da Lei 24/2013, do 26 de decembro, do Sector Eléctrico. Quinto. De acordo co establecido no artigo 127 do Real decreto 1955/2000, do 1 de decembro, solicitouse o preceptivo informe ou, de ser o caso, o establecemento do condicionado técnico que estimasen pertinente, ás distintas administracións, organismos, empresas de servizo público ou de servizos de interese xeral afectadas para o que lles foi remitida unha separata do proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. UFD Distribución Electricidad S. A. presentou separatas para os seguintes organismos: Concello de Rianxo e Deputación Provincial da Coruña. Sexto. Con data 03/11/2022, os servizos técnicos da xefatura territorial emitiron informe sobre a solicitude feita por UFD Distribución Electricidad, SA.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). 3. As características mais significativas das instalacións recollidas no proxecto LMTS, CTI e RBT Abuín, obxecto da solicitude de outorgamento das autorizacións administrativas previa e de construción, son:  Centro de transformación prefabricado de formigón tipo rural fin de liña, compacto de manobra exterior, de 160 kVA de potencia e relación de transformación 20.000/400-230 V, cunha configuración de celas 1L+1P, a instalar na parcela con referencia catastral 15073A161007100000MM.  Substitución baixo a traza da LMT BOI-808 do apoio nº 9SXJ7AN3//89 metálico tipo celosía, polo novo apoio metálico tipo AM-C-2000/16, no que se proxecta a instalación dun paso aéreo-soterrado (PA/S) e dun interruptor telecontrolado.  LMT soterrada a 20 kV, de 593 metros de lonxitude, en condutor tipo RHZ1-2OL 12/20 kV 3(1 x 150 mm2 Al) coa orixe no paso aéreo-soterrado (PA/S) anterior e remate no CT proxectado.  LMT aérea a 20 kV, de 38 metros de lonxitude, en condutor tipo LA-56, coa orixe no novo apoio nº 9SXJ7AN3//89 e remate no apoio nº 9T08E1A8//90 existente, de formigón tipo HV-630/11.  Retensado do treito aéreo da LMT BOI-808 de 268 metros de lonxitude, en condutor tipo LA-56 comprendido entre o apoio nº 9SRO5IS3//88 existente e o novo apoio nº 9SXJ7AN3//89.  Emprazamento: lugar de Abuín, termo municipal de Rianxo.4. Non consta no expediente que durante o trámite de información pública fosen presentadas alegacións en oposición á solicitude de outorgamento das autorizacións administrativas previa e de construción para o proxecto LMTS, CTI e RBT Abuín feita por UFD Distribución Electricidad, SA.5. UFD Distribución manifestou a súa conformidade co condicionado emitido pola Deputación Provincial da Coruña.6. Non consta no expediente, que o Concello de Rianxo teña contestado á solicitude de informe feita por esta xefatura territorial, de tal xeito que, de acordo co establecido nos apartados 3 e 4 do artigo 3, do Real decreto-lei 23/2020, do 23 de xuño, enténdese a súa conformidade coas especificacións técnicas propostas no proxecto de execución.7. O 08/07/2022 UFD Distribución Electricidad, SA comunicou a esta xefatura territorial que obtivo acordos previos coa totalidade dos titulares dos predios afectados, solicitando que quedase sen efecto a solicitude de declaración de utilidade pública inicialmente realizada.8. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción das instalacións de media tensión recollidas no proxecto LMTS, CTI e RBT Abuín de características anteriormente descritas, coas seguintes consideracións: - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - De acordo co artigo 111 do Real decreto 1955/2000, do 1 de decembro, a presente autorización circunscríbese ás instalacións de tensión maior de 1 kV. - As instalacións executaranse no prazo dun ano, contado a partir do día seguinte ao da publicación da presente resolución no Diario Oficial de Galicia. - Para a posta en funcionamento das instalacións, UFD Distribución Electricidad, SA solicitará a esta xefatura territorial a autorización de explotación das mesmas, acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a UFD Distribución Electricidad, SA esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 7 de novembro de 2022 O xefe territorial Isidoro Martínez Arca